1.

Razmislite o mjestu u prirodi na kojem volite najviše boraviti. **Usmeno** opišite to mjesto (Gdje se nalazi? Kako izgleda? Što se sve nalazi na tom mjestu? Koje boje prevladavaju? Koji mirisi, zvukovi prevladavaju? Kako se osjećate kad ste na tom mjestu?)

2.

Otvorite svoje čitanke i pročitajte pjesmu *Pejzaž* Vladimira Vidrića na 136. stranici.

- zapišite ime pjesnika i naslov pjesme u bilježnicu

3.

**Usmeno** odgovorite na ova pitanja:

Koje je osjećaje u vama izazvalo čitanje pjesme?

Koje godišnje doba pjesnik opisuje?

4.

**Odgovore na ova pitanja zapisujte u svoje bilježnice.**

- iz pjesme izdvojite sve motive

- izdvojite pjesničku sliku doživljenu osjetilom vida

- izdvojite pjesničku sliku doživljenu osjetilom sluha

- napišite sve epitete i u zagradi imenice na koje se epiteti odnose (PRIPAZI! Razlikuj pridjev od priloga (Kako?))

- Gdje se nalaze motivi koje pjesnik spominje? Uz pomoć ovog odgovora odredite vrstu lirske pjesme.

- napišite što sve zaključujete o ritmičnosti (broj kitica, stihova, rima, vezani ili slobodni stih)

- nacrtaj motiv iz pjesme koji te posebno dojmio

5. Zadanim imenicama pridjenite epitete tako da odgovaraju zadanomu godišnjem dobu.

|  |  |  |  |  |
| --- | --- | --- | --- | --- |
|  | proljeće | ljeto | jesen | zima |
| sunce |  |  |  |  |
| jezero |  |  |  |  |
| šuma |  |  |  |  |
| polje |  |  |  |  |

6. Naučite izražajno čitati pjesmu.

7. Svoje odgovore fotografirajte i pošaljite mi u privatnu poruku na Yammeru. Rok je do četvrtka (do 9:00 sati).